Komisijos komunikatas Europos plėtros fondas (EPF) - 2007 ir 2008 finansinių metų įsipareigojimų, mokėjimų bei įnašų, kuriuos turi įmokėti valstybės narės, sąmata ir 2009–2012 m. įsipareigojimų bei mokėjimų prognozė /* KOM/2007/0599 galutinis */





[pic] | EUROPOS BENDRIJŲ KOMISIJA | Briuselis, 5.10.2007 KOM(2007) 599 galutinis KOMISIJOS KOMUNIKATAS EUROPOS PLĖTROS FONDAS (EPF) 2007 ir 2008 finansinių metų įsipareigojimų, mokėjimų bei įnašų, kuriuos turi įmokėti valstybės narės, sąmata ir 2009–2012 m. įsipareigojimų bei mokėjimų prognozė KOMISIJOS KOMUNIKATAS EUROPOS PLĖTROS FONDAS (EPF)2007 ir 2008 finansinių metų įsipareigojimų, mokėjimų bei įnašų, kuriuos turi įmokėti valstybės narės, sąmata ir2009–2012 m. įsipareigojimų bei mokėjimų prognozė Įvadas Pagal 9-ajam EPF (Europos plėtros fondas) taikomo finansinio reglamento 8 straipsnį[1] Komisija kiekvienais metais pateikia Tarybai šį komunikatą. Komunikato tikslas – pateikti einamųjų (2007) ir kitų (2008) finansinių metų įsipareigojimų bei mokėjimų prognozę ir įnašų mokėjimo tvarkaraštį, atsižvelgiant į EIB (Europos investicijų banko) prognozę. Kaip numatyta minėto finansinio reglamento 8 straipsnyje, dokumente taip pat pateikiamos ketverių kitų metų (2009−2012) įsipareigojimų ir mokėjimų sąmatos. 2003 m. įsigaliojus 9-ajam EPF, valstybės narės įnašus, skirtus EIB administruojamoms 9-ojo EPF priemonėms (investicinei priemonei ir palūkanų subsidijoms) finansuoti, moka tiesiogiai EIB; įnašai, skirti senosioms EIB administruojamoms priemonėms (rizikos kapitalui ir palūkanų subsidijoms) finansuoti ir toliau pervedami per Komisijos sąskaitas. Todėl šiame komunikate aiškiai atskiriami EIB mokėjimai pagal 9-ąjį EPF ir Komisijos atliekami mokėjimai (įskaitant skirtus finansuoti senosioms EIB administruojamoms priemonėms). Šį dokumentą, atitinkantį tvirtinant 9-ojo EPF finansinį reglamentą priimtą bendrą Tarybos ir Komisijos deklaraciją, iš esmės sudaro lentelės ir keletas geriau jas suprasti padėsiančių paaiškinimų. Toliau pateikiamas grafikas – tai bendra 2007–2008 m. Komisijos[2] ir EIB įsipareigojimų ir mokėjimų raidos apžvalga. Iš jo aiškiai matyti, kad nuo 2000 m. mokėjimų suma nuolat auga. [pic] - - įsipareigojimai ― mokėjimai 1. 2007–2008 m. įsipareigojimų ir mokėjimų sąmata Komisija ir EIB atnaujino kiekvienos AKR[3] ir UŠT[4] šalies 2007 ir 2008 finansinių metų įsipareigojimų ir mokėjimų prognozę. Ypatingas dėmesys skirtas mokėjimų sąmatai, siekiant dviejų tikslų: padėti valstybėms narėms atidėti iš nacionalinių biudžetų kuo tikslesnes sumas; patikrinti, ar EPF bus skirta pakankamai finansinių išteklių, kad būtų išvengta problemų dėl grynųjų lėšų trūkumo. 1 ir 2 prieduose pateikiamos naujos 2007 ir 2008 m. įsipareigojimų ir mokėjimų sąmatos. Jos lyginamos su 2007 m. birželio mėn. komunikate pateiktais duomenimis. 2007 m. nustatyta įsipareigojimų suma (3 450 mln. EUR) atitinka Komisijos įsipareigojimus išnaudoti visas lėšas, gautas pagal 9-ąjį EPF (įskaitant nepanaudotas ankstesnių EPF lėšas). Komisijai ir EIB sudėtinga nurodyti 2008 m. sumą. Įsipareigojimų suma priklausys nuo to, kada įsigalios 10-asis EPF, todėl Komisija ir EIB šiame dokumente jos nepateikia. 1 priedo pastaboje pateikiama šiek tiek papildomos informacijos. Komisija šiek tiek sumažino 2007 m. mokėjimų sąmatą. Tai susiję su padėtimi Kongo Demokratinėje Respublikoje, dėl kurios vėluojama išmokėti 100 mln. EUR antrąją įnašo dalį pagal Didelių įsiskolinimų turinčių neturtingų šalių priemonę ir buvo atidėtos kai kurios ne tokios svarbios išlaidos, siekiant kuo labiau sumažinti trečiąją 2007 m. įnašo dalį. Į 2008 m. mokėjimų (kaip ir įsipareigojimų) sąmatą Komisija ir EIB kol kas neįtraukė 10-ojo EPF duomenų (taip pat žr. 2 priedo pastabą). Kaip apibrėžta 9-ajam EPF taikomo finansinio reglamento 8 straipsnyje, šios sąmatos bus atnaujintos 2008 m. birželio mėn. komunikate. 2. Kvietimai mokėti įnašus 2007 ir 2008 m. 3 priede aptariama abejų metų finansinė padėtis ir visų pirma nurodoma metinių įnašų, kuriuos valstybės narės turi įmokėti EPF finansuoti, suma. Reikia priminti, kad dviejų rūšių priemonėms įgyvendinti nereikia naujų finansinių išteklių iš valstybių narių, todėl susiję mokėjimai neįtraukiami į šią lentelę. Tai Stabex priemonė, kuriai finansuoti valstybės narės jau yra įmokėjusios visas reikiamas lėšas, ir Taikos palaikymo programos dalis, finansuojama iš savanoriškų valstybių narių įrašų. Komisija siūlo Tarybai priimti sprendimą dėl 2007 m. 325 mln. EUR trečiosios įnašo dalies. 2006 m. gruodžio mėn. Tarybos nustatyta metinė suma būtų viršyta 135 mln. EUR (o ne 295 mln. EUR, kaip pranešta pavasarį). Dėl didelių pajamų iš grįžtamųjų srautų ir iš naujo apsvarstyto Banko bei Komisijos susitarimo dėl valdymo, pagal kurį nuo 2007 m. rugsėjo mėn. pabaigos lėšas iš šių srautų bus galima naudoti, 2006 m. gruodžio mėn. Tarybos patvirtinta 2007 finansinių metų įnašų suma, skirta EIB administruojamai investicinei priemonei, neturėtų būti viršyta. Į 2008 m. nurodytas įnašų Komisijai ir EIB dalis neįtraukti 10-ojo EPF poreikiai . Kaip įsipareigojimų ir mokėjimų atveju, bet kokia sąmata gali pasirodyti klaidinga. Be to, dėl EPF įsigaliojimo 2008 m. pradžioje neturėtų atsirasti didelių papildomų 2008 m. pirmosios įnašo dalies (vienintelės, kurią reikia nustatyti per ateinančius mėnesius) poreikių. Atsižvelgiant į 10-ojo EPF poveikį, gali reikėti padidinti tik 2-ąją ir 3-iąją įnašų dalis (taip pat žr. 3 priedo pastabą). Komisija taip pat norėtų pabrėžti, kad, Tarybai priėmus sprendimą dėl 2007 m. 3-iosios įnašo dalies, kuri būtų mažesnė už prašomą 325 mln. EUR sumą, reikės atitinkamai padidinti 2008 m. 1-ąją įnašo dalį . Jei ne, EPF negalės atlikti mokėjimų 2008 m. birželio-liepos mėn., kol valstybės narės neįmokės 2-osios įnašo dalies. Pagal 9-ajam EPF taikomą finansinį reglamentą Komisija ir EIB 2008 m. birželio ir spalio mėn. komunikatuose iš naujo nustatys antrosios ir trečiosios įnašo dalių sumą. 3. Ateitis (2009–2012 m.) Reikia priminti, kad vidutinės trukmės sąmatų paklaida yra didelė, todėl toliau pateikiamus duomenis reikia vertinti itin atsargiai. EPF (*) skirtų įsipareigojimų ir mokėjimų prognozė 2009–2012 m. milijonais eurų 2009 | 2010 | 2011 | 2012 | Įsipareigojimai | Komisija | 3750 | 3750 | 3750 | 3750 | EIB | 500 | 530 | 600 | 650 | Iš viso | 4250 | 4280 | 4350 | 4400 | Mokėjimai | Komisija | 3075 | 3325 | 3450 | 3500 | EIB | 430 | 470 | 500 | 510 | Iš viso | 3505 | 3795 | 3950 | 4010 | * : įskaitant 10-ąjį EPF. 1 PRIEDAS – 2008–2007 m. įsipareigojimų sąmata ( mln. eurų ) [pic] 2 PRIEDAS – 2008–2007 m. mokėjimų sąmata ( mln. eurų ) [pic] 3 PRIEDAS Numatoma 2007–2008 m. finansinė padėtis, išskyrus Stabex ir Taikos palaikymo programą, finansuojamą iš savanoriškų valstybių narių įrašų (*) ( mln. eurų ) [pic] 4 PRIEDAS – 2007 m. valstybių narių įnašai į EPF (eurais) [pic] 5 PRIEDAS – 2008 m. valstybių narių įnašai į EPF (eurais) [pic] [1] OL L 83, 2003 4 1, p. 1. [2] Šiame komunikate Komisijos įsipareigojimų ir mokėjimų sumos pateikiamos bruto, t. y. neatskaičius atitinkamai panaikintų įsipareigojimų ir išieškotų lėšų. [3] Afrikos, Karibų baseino ir Ramiojo vandenyno šalys. [4] Užjūrio šalys ir teritorijos.